Folketing
2001-05-16

Man har kunnet læse i dagspressen, at der har været møder mellem Danmarks Idræts-Forbund og skatteministeren, og man har også kunnet læse, at der skulle være snak om, at skatteministeren havde forståelse for problemet. Jeg synes, det er svært at finde den samme forståelse her i salen i dag. Det er jo ikke en sag, der er kommet op sådan ud af den blå luft. Den er blevet rejst, fordi der er idrætsforeninger, der har mødt som et krav, at de nu skulle ud og investere i de her kasseapparater. Er ministeren indstillet på, som det fremgik af dagspressen, at gøre en indsats på det her område for at lette arbejdet for de frivillige idrætsorganisationer i Danmark? Eller er ministeren indstillet på at bevare de nuværende administrativt besværlige regler?